Һуғыш бөткәнгә 76 йыл да үтте. Бөтә ветерандарҙың ҙур теләге бар ине: аттарға һәйкәл ҡуйырға. Һуғыш­тың үҙ өлөштәренә тейгән бөтә михнәтен сыҙамлы тартҡан, Еңеү көнөн яҡынайтыу өсөн үҙҙәренән торған бурысты атҡарған бөтә аттарҙың яҡты иҫтәлеге булып торор ине был һәйкәл. Булыр һәйкәл, балам, булыр. Ана, нисәмә йылдан һуң Шайморатов генерал да аты менән тыуған еренә – Ҡырмыҫ­ҡалыға – ҡайтып төштө. Беҙҙең Керчь та, оран һалып, Илсеғол – Сергеевка ауылдары юл сатында яҡшы күңелле кешеләрҙе ҡаршылап көтөп торор, Алла бойорһа.